Ego H. cantor Eduensis, notum facio presentibus et futuris, quod Bernardus miles de Voldenei, quicquid calumpniabatur in territorio de Aleriaco et de Cucenei H. Tuebof, Eduensi canonico, reliquit in perpetuum et quitavit. Et ut hoc ratum haberetur et inconcussum, ad preces utriusque, presentem cartulam sigilli mei munimine roboravi. Actum anno incarnationis Domini millesimo CCº Vº.